O persoană moare la fiecare 18 secunde de COVID-19. Rata de deces a depăşit SIDA şi malaria.
Bilanţul deceselor cazuate de Covid-19 a depăşit 500.000. Boala respiratorie cauzată de noul coronavirus este deosebit de periculoasă pentru vârstnici, deşi şi adulţi şi copii sunt, de asemenea, printre 500.000 de victime şi peste 10 milioane de cazuri raportate. În timp ce rata totală deceselor s-a aplatizat în ultimele săptămâni, experţii în sănătate şi-au exprimat îngrijorarea cu privire la un număr record de cazuri noi în ţări precum Statele Unite, India şi Brazilia, precum şi noi focare în unele părţi din Asia.
Peste 4.700 de oameni mor la fiecare 24 de ore din cauza bolii, conform calculelor Reuters, bazate pe o medie în perioada 1 – 27 iunie. Aceasta echivalează cu 196 de persoane pe oră sau o persoană la fiecare 18 secunde.În doar cinci luni, numărul de morţi COVID-19 a depăşit numărul de persoane care mor anual din cauza malariei, una dintre cele mai mortale boli infecţioase.Rata de deces medie se ridică la 78.000 pe lună, comparativ cu 64.000 de decese provocate de SIDA şi 36.000 de decese de malarie, potrivit cifrelor din 2018 ale Organizaţiei Mondiale a Sănătăţii.Experţii în sănătate publică analizează modul în care problemele demografice afectează ratele de deces în diferite regiuni. Unele ţări europene cu populaţii mai în vârstă au raportat rate de fatalitate mai mari, de exemplu.Un raport din aprilie al Centrului European pentru Prevenirea şi Controlul Bolilor a analizat peste 300.000 de cazuri din 20 de ţări şi a constatat că aproximativ 46% din toate cazurile de deces au depăşit vârsta de 80 de ani.În Indonezia, se crede că sute de copii au murit, oficialii din domeniul sănătăţii au atribuit decesele malnutriţiei, anemiei şi facilităţilor inadecvate de locuit ale copiilor.Experţii din domeniul sănătăţii avertizează că datele oficiale probabil nu spun povestea completă, mulţi considerând că, în unele ţări, probabil că atât cazurile, cât şi decesele au fost sub-raportate.